Държавен вестник, бр. 34, 2013 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  34
(3) За провеждане на инструктаж и отвод се 
обособява служебно помещение, оборудвано със:
1. карта (схема) на обслужваната територия, 
обозначена с определените постове, маршрути 
и патрулни участъци;
2. копия на указанията за изпълнение на 
ППД за съответните участъци за обслужване;
3. образци от служебни документи, използ-
вани от полицейските наряди и други нагледни 
пособия, необходими за изпълнение на ППД.
(4) При служебна необходимост на нарядите, 
изпълняващи ППД, инструктаж и отвод може 
да се провеждат на място, извън помещението 
по ал. 3.
(5) Полицейските органи от нарядите, изпъл-
няващи ППД в отдалечени райони/обекти, се 
инструктират периодично най-малко два пъти 
в месеца, като по необходимост им се дават 
и указания по телефон или друго средство за 
свръзка от инструктиращия или дежурния в 
ОДЦ/ОДЧ. 
(6) Общата продължителност на ежедневните 
инструктаж и отвод не може да надвишава 30 
минути.
Чл. 52. (1) Ежедневни инструктаж и отвод на 
нарядите се извършват от полицейски инспек-
тор или командир на отделение от съответното 
звено на смяна за изпълнение на ППД съгласно 
утвърдения график по чл. 31, ал. 1.
(2) В звената, където няма предвидени/заети 
длъжности по ал. 1, лицата по чл. 26, ал. 1 и 
2 или оправомощени от тях други длъжностни 
лица чрез писмена заповед поименно възлагат 
провеждането на инструктаж и отвод на дежурни 
в ОДЦ/ОДЧ или други служители.
Чл. 53. Непосредствено преди провеждането 
на ежедневен инструктаж длъжностните лица, 
определени да го извършат: 
1. се запознават с оперативната обстановка;
2. изготвят поименно разпределение на 
полицейските органи съгласно даденото разпо-
реждане по чл. 32 за разстановката на силите 
и средствата за денонощието, което отразяват 
в ежедневната ведомост;
3. проверяват наличността на полицейските 
органи, определени за изпълнение на ППД, 
униформеното им облекло и оборудване, като 
се информират за здравословното им състояние 
и готовността им за работа;
4. дават указания за отстраняване на кон-
статирани пропуски.
Чл. 54. В рамките на инструктажа инструк-
тиращият:
1. информира полицейските органи за по-ха-
рактерните правонарушения през денонощието, 
в т.ч. издирваните лица и МПС, както и други 
данни, имащи отношение към състоянието на 
оперативната обстановка;
2. запознава полицейските органи с раз-
пореждането за разстановката на силите и 
средствата за денонощието и поименното им 
разпределение по видове наряди;
3. информира за наличието и местонахожде-
нието на други наряди в обслужваната територия 
за съответната смяна;
4. възлага конкретни задачи на нарядите, 
като при необходимост указва и часови графи-
ци за покриване на установъчните пунктове, 
разпоредени в указанията по чл. 30;
5. определя старшите на нарядите;
6. предоставя разпоредените документи за 
изпълнение на служебната дейност.
Чл. 55. Инструктиращият и инструктираните 
се подписват за проведения инструктаж в ежед-
невната ведомост, като инструктиращият се 
подписва и в информационната карта на наряда.
Чл. 56. След приключване на инструктажа 
нарядите пристъпват към непосредствено изпъл-
нение на ППД на територията на разпоредените 
им участъци за обслужване, като:
1. докладват в ОДЦ/ОДЧ, че се намират в 
техните граници; 
2. извършват първоначален обход на об-
служваните обект или територия.
Чл. 57. (1) При изпълнение на ППД нарядите 
осъществяват превенция на правонарушенията 
чрез видимо присъствие в обслужваната тери-
тория за лесна и навременна комуникация с 
гражданите с цел съдействие и реагиране при 
необходимост.
(2) На установъчните пунктове, разпоредени 
в указанията по чл. 30, ППД се изпълнява извън 
служебните помещения и МПС, като полицей-
ските органи извършват и обход пеша в рамките 
на указаните за пункта граници за изпълнение 
на конкретни задачи. Изключения се допускат 
при неблагоприятни метеорологични условия 
или при изпълнение на конкретна задача.
Чл. 58. (1) При обхождане на участъците за 
обслужване нарядите избират най-подходящите 
места за придвижване, които им осигуряват 
възможност за максимална видимост на об-
служваната територия и лична безопасност.
(2) При обхождане на участъците за обслуж-
ване нарядите със служебни превозни средства 
осъществяват периодичен контакт с другите 
видове наряди, изпълняващи ППД в границите 
на същите, като взаимно се информират за 
състоянието на оперативната обстановка.
(3) Скоростта на придвижване на нарядите 
със служебни превозни средства се съобразява 
с възможностите за наблюдение на обслужва-
ния участък и намиращите се в него обекти и 
своевременна реакция при сигнали за извър-
шени правонарушения или при друга служебна 
необходимост.
Чл. 59. (1) Когато в състава на нарядите са 
включени служебни кучета, същите се водят от 
водачите си на повод и с поставен намордник, 
като дължината на повода се преценява така, че 
да позволява контрол над поведението на кучето.
(2) При изпълнение на специфични задачи и 
по преценка на водача служебното куче може 
да бъде без намордник и/или повод.